চন্দনাইশ বাংলাদেশের চট্টগ্রাম বিভাগের চট্টগ্রাম জেলার অন্তর্গত একটি উপজেলা।   অবস্থান ও আয়তন  চন্দনাইশ উপজেলার আয়তন ২০১.৯৯ বর্গ কিলোমিটার (৪৯,৯১৩ একর)। চট্টগ্রাম জেলার দক্ষিণাংশে ২২°০২´ থেকে ২২°০৮´ উত্তর অক্ষাংশ এবং ৯১°৪৯´ থেকে ৯২°০৯´ পূর্ব দ্রাঘিমাংশ জুড়ে চন্দনাইশ উপজেলার অবস্থান। চট্টগ্রাম জেলা সদর থেকে এ উপজেলার দূরত্ব প্রায় ৩৫ কিলোমিটার। এ উপজেলার উত্তরে পটিয়া উপজেলা ও রাঙ্গুনিয়া উপজেলা, দক্ষিণে সাতকানিয়া উপজেলা, পূর্বে বান্দরবান জেলার বান্দরবান সদর উপজেলা ও সাতকানিয়া উপজেলা, পশ্চিমে পটিয়া উপজেলা ও আনোয়ারা উপজেলা।   প্রশাসনিক এলাকা  চন্দনাইশ উপজেলায় ২টি পৌরসভা ও ৮টি ইউনিয়ন রয়েছে। সম্পূর্ণ চন্দনাইশ উপজেলার প্রশাসনিক কার্যক্রম চন্দনাইশ থানার আওতাধীন।  পৌরসভাসমূহ:  চন্দনাইশ  দোহাজারী  ইউনিয়নসমূহ:  ১নং কাঞ্চনাবাদ  ২নং জোয়ারা  ৩নং হারলা (হারলা ইউনিয়নের সম্পূর্ণ চন্দনাইশ পৌরসভার অন্তর্ভুক্ত হওয়ায় ইউনিয়ন পরিষদ কার্যক্রম বিলুপ্ত হয়ে গেছে)  ৪নং বরকল  ৫নং বরমা  ৬নং বৈলতলী  ৭নং সাতবাড়িয়া  ৮নং হাশিমপুর  ৯নং দোহাজারী (দোহাজারী ইউনিয়নের সম্পূর্ণ দোহাজারী পৌরসভার অন্তর্ভুক্ত হওয়ায় ইউনিয়ন পরিষদ কার্যক্রম বিলুপ্ত হয়েছে)  ১০নং ধোপাছড়ি   ইতিহাস ও নামকরণ  চন্দনাইশ ছিল পটিয়া উপজেলার একটি অংশ। ১৯৭৬ সালে পটিয়া থেকে বিচ্ছিন্ন করে চন্দনাইশ থানার সৃষ্টি করা হয়। ১৯৮৩ সালের ২ জুলাই চন্দনাইশ থানাকে উপজেলায় উন্নীত করা হয়। বাংলাদেশের ইতিহাসে বিভিন্ন সময়ে নানান ক্ষেত্রে উল্লেখযোগ্য অবদান রাখার মত গুণীজন উপহার দিয়েছে চন্দনাইশ। কথিত আছে চন্দন কাঠ থেকে চন্দনাইশ নামকরণ হয়েছে।   জনসংখ্যার উপাত্ত  ২০১১ সালের আদমশুমারি অনুযায়ী চন্দনাইশ উপজেলার মোট জনসংখ্যা ২,৩৩,০১৭ জন। এর মধ্যে পুরুষ ১,১৭,৪১৮ জন এবং মহিলা ১,১৫,৫৯৯ জন। মোট পরিবার ৪৪,৪৩৮টি। মোট জনসংখ্যার ৮৪% মুসলিম, ১৩% হিন্দু এবং ৩% বৌদ্ধ ও অন্যান্য ধর্মাবলম্বী।   শিক্ষা  ২০১১ সালের আদমশুমারি অনুযায়ী চন্দনাইশ উপজেলার সাক্ষরতার হার ৫৩.৬%। এ উপজেলায় ১টি বেসরকারি বিশ্ববিদ্যালয়, ১টি বেসরকারি মেডিকেল কলেজ, ১টি বিশ্ববিদ্যালয় কলেজ, ৩টি ডিগ্রী কলেজ (১টি মহিলা সহ), ৬টি ফাজিল মাদ্রাসা, ৩টি স্কুল এন্ড কলেজ (১টি কারিগরী সহ), ৪টি আলিম মাদ্রাসা, ২৪টি মাধ্যমিক বিদ্যালয় (৫টি বালিকা সহ), ৮টি দাখিল মাদ্রাসা (১টি বালিকা সহ), ২টি নিম্ন মাধ্যমিক বিদ্যালয়, ৯০টি প্রাথমিক বিদ্যালয় ও ২টি এবতেদায়ী মাদ্রাসা রয়েছে।   শিক্ষা প্রতিষ্ঠান    বিশ্ববিদ্যালয়  বিজিসি ট্রাস্ট বিশ্ববিদ্যালয় বাংলাদেশবিজিসিটাব২০০১বিজিসি বিদ্যানগর, চন্দনাইশ, চট্টগ্রামসাধারণবেসরকারিhttps://www.bgctub.ac.bd/   মেডিকেল কলেজ  বিজিসি ট্রাস্ট মেডিকেল কলেজবিজিসিটিএমসি২০০২চন্দনাইশ, চট্টগ্রামসাধারণবেসরকারি   কলেজ  ক্রম নংপ্রতিষ্ঠানের নামঅবস্থানপর্যায়১৪গাছবাড়িয়া সরকারি কলেজচন্দনাইশ১১-স্নাতক (সম্মান)৩৮আমানতছফা বদরুন্নেছা মহিলা ডিগ্রী কলেজচন্দনাইশ১১-স্নাতক৬৪বরমা ডিগ্রী কলেজবরমা, চন্দনাইশ১১-স্নাতক৭৯সাতবাড়িয়া অলি আহমেদ বীর বিক্রম কলেজসাতবাড়িয়া, চন্দনাইশ১১-স্নাতক১২৩জামালুর রহমান খান বিজ্ঞান ও প্রযুক্তি স্কুল এন্ড কলেজদোহাজারী, চন্দনাইশ৬-১২ (কারিগরী শিক্ষা সহ)১৩০দিয়াকুল সানোয়ারা আদর্শ স্কুল এন্ড কলেজদোহাজারী, চন্দনাইশ৬-১২১৫১বেগম গুলচেমনারা একাডেমী স্কুল এন্ড কলেজকাঞ্চনাবাদ, চন্দনাইশ৬-১২   মাদ্রাসা  ক্রম নংপ্রতিষ্ঠানের নামঅবস্থানপর্যায়৮৬হাশিমপুর ইসলামিয়া মুকবুলিয়া কামিল মাদরাসাহাশিমপুর, চন্দনাইশস্নাতক সমমান৩৭চাগাচর মুছাবিয়া নছিমিয়া ফাজিল মাদ্রাসাদোহাজারী, চন্দনাইশস্নাতক সমমান৪১জাফরাবাদ ফাজিল মাদ্রাসাবৈলতলী, চন্দনাইশস্নাতক সমমান৪২জামিরজুরী রজবিয়া আজিজিয়া রহমানিয়া সুন্নিয়া ফাজিল (ডিগ্রী) মাদ্রাসাদোহাজারী, চন্দনাইশস্নাতক সমমান৪৭জোয়ারা ইসলামিয়া ফাজিল মাদ্রাসাচন্দনাইশস্নাতক সমমান৫১পশ্চিম এলাহাবাদ আহমদিয়া সুন্নিয়া ফাজিল মাদ্রাসাকাঞ্চনাবাদ, চন্দনাইশস্নাতক সমমান১০৮বরকল ছালামতিয়া সুন্নিয়া আলিম মাদ্রাসাবরকল, চন্দনাইশউচ্চ মাধ্যমিক সমমান১০৯বরমা ইসলামিয়া আলিম মাদ্রাসাবরমা, চন্দনাইশউচ্চ মাধ্যমিক সমমান১২৮সাতবাড়িয়া বার আউলিয়া হামেদিয়া আলিম মাদ্রাসাসাতবাড়িয়া, চন্দনাইশউচ্চ মাধ্যমিক সমমান১৩২হাছনদণ্ডী মোহাম্মদিয়া এম রহমান সিনিয়র মাদ্রাসাদোহাজারী, চন্দনাইশউচ্চ মাধ্যমিক সমমান১৩৩পাঠানদন্ডী তাহেরীয়া ছাবেরীয়া সুন্নিয়া আলিম মাদ্রাসাপাঠানদন্ডী গ্রামে, চন্দনাইশউচ্চ মাধ্যমিক সমমান   স্বাস্থ্য  চন্দনাইশ উপজেলায় ২টি হাসপাতাল, ২টি উপজেলা স্বাস্থ্য কমপ্লেক্স, ৫টি ইউনিয়ন স্বাস্থ্যকেন্দ্র, ১০টি পরিবার পরিকল্পনা কেন্দ্র ও ১০টি কমিউনিটি ক্লিনিক রয়েছে। উল্লেখযোগ্য হাসপাতাল হলো:  ইব্রাহিম ইকবাল মেমোরিয়াল হসপিটাল, কাঞ্চনাবাদ।  আমরা হাসপাতাল, বরকল।  ৫০ শয্যাবিশিষ্ট উপজেলা স্বাস্থ্য কমপ্লেক্স, চন্দনাইশ সদর।  উপজেলা স্বাস্থ্য কমপ্লেক্স, দোহাজারী।   যোগাযোগ ব্যবস্থা  চন্দনাইশ উপজেলায় যোগাযোগের প্রধান সড়ক চট্টগ্রাম-কক্সবাজার মহাসড়ক। চট্টগ্রাম-আনোয়ারা সড়কের বরকল ব্রিজ এর উপর দিয়ে এই উপজেলায় যোগাযোগ করা যায়। সব ধরনের যানবাহনে যাতায়াত করা যায়। এছাড়া এ উপজেলায় রয়েছে ৯১ কিলোমিটার পাকারাস্তা, ৪৫০ কিলোমিটার আধা-পাকারাস্তা, ৭০০ কিলোমিটার কাঁচারাস্তা।  এ উপজেলায় রেল যোগাযোগ ব্যবস্থাও রয়েছে। মোট রেলস্টেশন ৪টি:   দোহাজারী  হাশিমপুর  খানহাট  কাঞ্চনাবাদ  নদীপথ ও যোগাযোগের ক্ষেত্রে ব্যবহৃত হয়। চানখালী নদী দ্বারা চট্টগ্রাম শহরে যাতায়াত করা যায়। এছাড়া সাঙ্গু নদীর মাধ্যমে অন্যান্য উপজেলার সাথে যোগাযোগব্যবস্থা আছে।   ধর্মীয় উপাসনালয়  চন্দনাইশ উপজেলায় ২৭৫টি মসজিদ, ৭০টি মন্দির ও ১১টি বৌদ্ধ বিহার রয়েছে। হাশিমপুর বাগিচা হাটে অবস্থিত কদম রসুল (দ) মসজিদ ও সাতবাড়ীয়া অবস্থিত বহরমপাড়া (গাইবী আযান) জামে মসজিদ এবং চন্দনাইশ পৌরসভা অবস্থিত আল্লামা  মুফতি শফিউর রহমান (রহ) জামে মসজিদ এবং সাতবাড়ীয়া শান্তি বিহার বিখ্যাত।   অর্থনীতি  উল্লেখযোগ্য রপ্তানী দ্রব্য: রেলওয়ে স্লিপার, কাঠের ফার্নিচার, পেয়ারা ও লেবু। চন্দনাইশের হাশিমপুর ও কাঞ্চননগর গ্রামে রয়েছে প্রায় ২ হাজার পেয়ারা বাগান। এসব বাগানে প্রতিবছর উৎপাদিত হয় প্রচুর পেয়ারা। চট্টগ্রাম-কক্সবাজার মহাসড়কের চন্দনাইশের বাদামতল, খানহাট রেলস্টেশন, বাগিচা হাট ও রৌশন হাটে প্রতিদিন সকালে পেয়ারার হাট বসে। দোহাজারীতে উৎপাদিত শাকসবজি থেকে চট্টগ্রামের চাহিদার বড় অংশের যোগান আসে।   ব্যাংক  বাংলাদেশের অর্থনীতির অন্যতম জীবনীশক্তি হলো ব্যাংক এবং এই ব্যাংকগুলো দেশের মুদ্রাবাজারকে রাখে গতিশীল ও বৈদেশিক বাণিজ্যকে করে পরিশীলিত। চন্দনাইশ উপজেলায় অবস্থিত ব্যাংকসমূহের তালিকা নিচে উল্লেখ করা হলো: ক্রম নংব্যাংকের ধরনব্যাংকের নামশাখাব্যাংকিং পদ্ধতিঠিকানা০১রাষ্ট্রায়ত্ত্ব বাণিজ্যিক ব্যাংকঅগ্রণী ব্যাংকদোহাজারী শাখাসাধারণদোহাজারী, চট্টগ্রাম০২জনতা ব্যাংকদোহাজারী শাখাদোহাজারী, চট্টগ্রাম০৩রূপালী ব্যাংকখান হাট শাখাহাজী রিনভী প্লাজা (২য় তলা), খান হাট, চন্দনাইশ০৪সোনালী ব্যাংকচন্দনাইশ শাখাচন্দনাইশ, চট্টগ্রাম০৫দোহাজারী শাখাদোহাজারী, চট্টগ্রাম০৬মৌলভীবাজার শাখামৌলভীবাজার, চট্টগ্রাম০৭রওশন হাট শাখাচট্টগ্রাম-কক্সবাজার মহাসড়ক, রওশন হাট, চন্দনাইশ০৮বেসিক ব্যাংকদোহাজারী শাখাবিশেষায়িতজনকল্যাণ টাওয়ার (১ম তলা), মেইন রোড, দোহাজারী, চট্টগ্রাম০৯বেসরকারি বাণিজ্যিক ব্যাংকআইএফআইসি ব্যাংকদোহাজারী উপশাখাসাধারণএফ জি হাবিব প্লাজা, রেল স্টেশন রোড, দোহাজারী, চট্টগ্রাম১০রওশনহাট উপশাখারেজিয়া নাহার কমপ্লেক্স, কাঞ্চনাবাদ, চন্দনাইশ, চট্টগ্রাম১১ইউনাইটেড কমার্শিয়াল ব্যাংকচন্দনাইশ শাখাসিদ্দিক বাছুরা শপিং কমপ্লেক্স, বাসা নং ৮৫১, গাছবাড়িয়া খান হাট, ৯নং ওয়ার্ড, চন্দনাইশ পৌরসভা, চট্টগ্রাম১২দোহাজারী শাখাএ কে টাওয়ার (১ম তলা), খাসমহল রোড, দোহাজারী, চট্টগ্রাম১৩বৈলতলী উপশাখাইউনুস মার্কেট, দাগ আরএস ৭০৪, খতিয়ান আরএস ৭৭১, জাফরাবাদ, বৈলতলী, চন্দনাইশ, চট্টগ্রাম১৪ইস্টার্ন ব্যাংকদোহাজারী শাখাহাজারী টাওয়ার (১ম তলা), দোহাজারী, চট্টগ্রাম১৫এনআরবি কমার্শিয়াল ব্যাংকগাছবাড়িয়া রেজিঃ উপশাখাগাছবাড়িয়া ভূমি রেজিস্ট্রেশন অফিস, গাছবাড়িয়া, চন্দনাইশ, চট্টগ্রাম১৬আল-আরাফাহ ইসলামী ব্যাংকদোহাজারী শাখাইসলামী শরিয়াহ্ ভিত্তিকহাজারী টাওয়ার (১ম তলা), দোহাজারী, চট্টগ্রাম১৭ইউনিয়ন ব্যাংকদোহাজারী শাখাশামসুদ্দিন সুপার মার্কেট (২য় তলা), দোহাজারী স্টেশন রোড, দোহাজারী, চট্টগ্রাম১৮খানহাট উপশাখারিভাইন হাজী প্লাজা (২য় তলা), আরাকান রোড, খানহাট, গাছবাড়িয়া, চন্দনাইশ, চট্টগ্রাম১৯রওশনহাট উপশাখাআল নূর মার্কেট (২য় তলা), রওশনহাট, আরাকান রোড, কাঞ্চনাবাদ, চন্দনাইশ, চট্টগ্রাম২০ইসলামী ব্যাংক বাংলাদেশচন্দনাইশ শাখাহাজী ইনু মিয়া শপিং কমপ্লেক্স (২য় তলা), খানহাট, চন্দনাইশ, চট্টগ্রাম২১দোহাজারী শাখাহাজারী টাওয়ার, আরাকান রোড, দোহাজারী, চট্টগ্রাম২২রওশনহাট উপশাখাআমিন বাড়ী টাওয়ার, রওশনহাট, কাঞ্চনাবাদ, চন্দনাইশ, চট্টগ্রাম২৩এক্সিম ব্যাংকদোহাজারী শাখাহাজারী টাওয়ার (১ম তলা), আরাকান রোড, দোহাজারী, চট্টগ্রাম২৪গ্লোবাল ইসলামী ব্যাংকদোহাজারী শাখাসাদেক টাওয়ার (নিচ তলা), দোহাজারী, চট্টগ্রাম২৫রওশনহাট শাখাচৌধুরী টাওয়ার (বিজিসি ট্রাস্ট সংলগ্ন), কাঞ্চননগর, চন্দনাইশ, চট্টগ্রাম২৬চন্দনাইশ উপশাখাহাজী নাসির সুপার মার্কেট, চন্দনাইশ, চট্টগ্রাম২৭সাতবাড়িয়া উপশাখাটিংকু মার্কেট, নাজিরহাট, সাতবাড়িয়া, চন্দনাইশ, চট্টগ্রাম২৮বাদামতল উপশাখাহাজী এম এ মার্কেট, বাদামতল, কাঞ্চন নগর, চন্দনাইশ, চট্টগ্রাম২৯ফার্স্ট সিকিউরিটি ইসলামী ব্যাংকচন্দনাইশ শাখাসিরাজ মার্কেট (ইউনিট ২), জাফরাবাদ, বৈলতলী, চন্দনাইশ, চট্টগ্রাম৩০চন্দনাইশ সদর উপশাখাহাজী আবদুল জব্বার মার্কেট, বরকল রোড (চন্দনাইশ সদর ডাকঘরের সামনে), চন্দনাইশ, চট্টগ্রাম   ব্যবসা বাণিজ্য   ব্যবসা-বাণিজ্যের দিক থেকে চন্দনাইশের যথেষ্ট ঐতিহ্য ও সুনাম রয়েছে। এ অঞ্চলে উৎপাদিত  পেয়ারা সমগ্র দেশে বিক্রি হয়। বিশেষ করে কাঞ্চননগরের পেয়ারা অতি সুস্বাদু ও জনপ্রিয়। তাছাড়া লেবু ও আনারস ব্যবসার ক্ষেত্রে গুরুত্বপূর্ণ উপাদান্। চন্দনাইশ এর সবজি দেশের চাহিদা মিটিয়ে থাকে।  চন্দনাইশের শঙ্খ নদীর চরে বিপুল পরিমাণ বালি পাওয়া যায়। তাছাড়া পাহাড়ী কাঠ দেশের আসবাবপত্র তৈরিতে বিশেষ ভূমিকা পালন করছে। ব্যবসা বাণিজ্যের ক্ষেত্রে বাঁশের চালি অবদান রাখছে। পাহাড়ী ছন গরীব মানুষের চাহিদা থাকায় বিভিন্ন অঞ্চলে বিক্রয় হচ্ছে।   নদ-নদী  চন্দনাইশ উপজেলার দক্ষিণাংশে সর্পিলাকারে বয়ে চলেছে সাঙ্গু নদী (শঙ্খ নদী)। এছাড়া উল্লেখযোগ্য খাল হলো বরুমতি খাল।   হাটবাজার ও মেলা  চন্দনাইশ উপজেলায় মোট হাটবাজার ১৪টি।  উল্লেখযোগ্য হাটবাজার ও মেলা বরমা মিষ্টি ঘর (ধামাইর হাট,বরমা ,চন্দনাইশ) চন্দনাইশ কাঁচা বাজার, চন্দনাইশ পৌরসভা  বাগিচা হাট, চন্দনাইশ পৌরসভা  খানহাট, গাছবাড়িয়া, চন্দনাইশ পৌরসভা আবদুল বারি হাট, চন্দনাইশ পৌরসভা নয়া হাট, চন্দনাইশ পৌরসভা বারুণী মেলা, গাছবাড়িয়া, চন্দনাইশ পৌরসভা ছৈদাবাদ রেলওয়ে পাইকারী পেয়ারা বাজার, হাশিমপুর বাদামতল কাঁচা বাজার, কাঞ্চনাবাদ রওশন হাট, কাঞ্চনাবাদ মন্সপ হাট, জোয়ারা দোহাজারী রেলওয়ে পাইকারী কাঁচা বাজার, দোহাজারী পৌরসভা দেয়ান হাট, সাতবাড়ীয়া নাজির হাট,  সাতবাড়ীয়া বইন্যার হাট, সাতবাড়ীয়া হাফেজ সাহেবের ওরশ, সাতবাড়ীয়া  মৌলভীবাজার, বরকল বাংলা বাজার, বরকল  ইউনুস মার্কেট, বৈলতলী খোদার হাট, বৈলতলী   দর্শনীয় স্থান  চন্দনাইশ উপজেলার দর্শনীয় স্থানগুলোর মধ্যে রয়েছে:  আরিফ শাহ পাড়া শাহী জামে মসজিদ  শুক্লম্বর দীঘি  বিজিসি ট্রাস্ট বিশ্ববিদ্যালয় বাংলাদেশ লেক ও বিজিসি বিদ্যানগর এলাকা  চাগাচর খান মসজিদ  দুধপুকুরিয়া-ধোপাছড়ি বন্যপ্রাণ অভয়ারণ্য  খান দীঘি  চা বাগান, কাঞ্চনাবাদ  পেয়ারা বাগান, কাঞ্চনাবাদ  খান জামে মসজিদ  হযরত ভূঁই খাজা  জামে মসজিদ  বাগিচাহাট কদম রসূল (দ.) শরীফ  জামিরজুরী বধ্যভূমি বহরম পাড়া গাইবী আযান জামে মসজিদ  হাজারী দীঘি সাতবাড়ীয়া হাফেজ নগর দরবার শরিফ  সাতবাড়িয়া শান্তি বিহার  ঠাকুর দীঘি, বরমা বৈলতলী খোদার হাট সেতু  বৈলতলী সাঙ্গু নদী তীরের বিভিন্ন স্থান  পূর্ব সাতবাড়িয়া রত্নাকুর বিহার  বুড়ি কালি মন্দির, বরমা  কাঞ্চননগর শাহ সূফি অলিউল্লাহ শাহ দরবার শরী   পত্র-পত্রিকা ও সাময়িকী   ত্রৈমাসিক: আলোকিত দোহাজারী।  মাসিক আলোকিত চন্দনাইশ।  অন্যান্য: বরুমতি, আজকের চন্দনাইশ, চন্দনাইশ দর্পন, সেইদিনের চন্দনাইশ, শঙ্খ চিল, দর্পন, শঙখতীর। বার্ষিক ম্যাগাজিনঃ শিখড়ের সন্ধানে বর্ণমালা পরিষদ, দোহাজারী   ঐতিহাসিক ঘটনা  ১৬৬৬ সালে মোগলবাহিনী উত্তর চট্টগ্রাম অঞ্চল দখল করে। পরে মোর্তজা খাঁর নেতৃত্বে মোগলবাহিনী কর্ণফুলি নদী পার হয়ে শঙ্খ নদীর উত্তর তীরে এসে অবস্থান নেয়। আধু খাঁ, লক্ষ্মণ সিংহ ও দু’জন হাজারী মনসবদারকে সেখানকার সীমান্ত রক্ষার দায়িত্ব দেওয়া হয়। কথিত আছে যে, এ দুজন হাজারী মনসবদারের নামানুসারে এখানকার নাম হয় দোহাজারী। পরবর্তীতে দোহাজারীতে দু’টি দুর্গ নির্মিত হয়। ব্রিটিশরা দোহাজারীতে একটি বিমান ঘাঁটি নির্মাণ করে। ১৯৭১ সালে মুক্তিযুদ্ধের শেষদিকে দোহাজারীতে পাকবাহিনী ও মুক্তিযোদ্ধাদের মধ্যে প্রচণ্ড যুদ্ধে পাকবাহিনীর পরাজয় ঘটে। যুদ্ধের সময় চট্টগ্রাম শহর থেকে স্বাধীন বাংলা বেতার কেন্দ্র দোহাজারীতে স্থানান্তর করা হয়। মুক্তিযুদ্ধের স্মৃতিচিহ্ন  বধ্যভূমি: ২টি   উল্লেখযোগ্য ব্যক্তিত্ব   অলি আহমেদ –– বীর বিক্রম খেতাব প্রাপ্ত বীর মুক্তিযোদ্ধা ও রাজনীতিবিদ।  আফসার উদ্দিন আহমেদ –– প্রাক্তন সংসদ সদস্য।  আবদুল করিম –– বীর বিক্রম খেতাব প্রাপ্ত বীর মুক্তিযোদ্ধা।  আবুল কাসেম –– ভাষা সৈনিক ও শিক্ষাবিদ।  আহমদ ছফা –– কবি ও সাহিত্যিক।  শামসুল আরেফীন –– লোকগবেষক ও কবি।  নজরুল ইসলাম চৌধুরী –– রাজনীতিবিদ।  নুরুল ইসলাম –– চিকিৎসক ও জাতীয় অধ্যাপক।  মনিরুজ্জামান ইসলামাবাদী –– ইসলামী চিন্তাবিদ, জাতীয়তাবাদী আন্দোলনের সক্রিয় কর্মী ও সাংবাদিক।  যতীন্দ্রমোহন সেনগুপ্ত –– রাজনীতিবিদ ও আইনজীবী।  যাত্রামোহন সেন –– রাজনীতিবিদ ও আইনজীবী।  হোসেন জিল্লুর রহমান –– অর্থনীতিবিদ ও তত্ত্বাবধায়ক সরকারের প্রাক্তন উপদেষ্টা।  মোহাম্মাদ ফখরুদ্দীন (শিক্ষক) –  সংসদীয় আসন  সংসদীয় আসনজাতীয় নির্বাচনী এলাকাসংসদ সদস্যরাজনৈতিক দল২৯১ চট্টগ্রাম-১৪চন্দনাইশ উপজেলা এবং সাতকানিয়া উপজেলার খাগরিয়া, কেঁওচিয়া, কালিয়াইশ, ধর্মপুর, বাজালিয়া ও পুরানগড় ইউনিয়ন——  সংসদ সদস্যগণের তালিকা  ক্রম নং  নির্বাচন সন  নির্বাচিত সংসদ সদস্য  রাজনৈতিক দল ১ম  ১৯৭৩  ডাঃ বি এম ফয়েজুর রহমান  বাংলাদেশ জাতীয় পরিষদের প্রথম নির্বাচিত সংসদ সদস্য ২য়  ১৯৭৯  ড. অলি আহমেদ বীর বিক্রম  বাংলাদেশ জাতীয়তাবাদী দল ৩য়  ১৯৮৬  ইঞ্জিনিয়ার আফসার উদ্দীন আহমেদ  জাতীয় পার্টি ৪র্থ  ১৯৮৮  ইঞ্জিনিয়ার আফসার উদ্দীন আহমেদ  জাতীয় পার্টি ৫ম  ১৯৯১  ড. অলি আহমেদ বীর বিক্রম  বাংলাদেশ জাতীয়তাবাদী দল ৬ষ্ঠ  ১৯৯৬ (ফেব্রুয়ারি)  ড. অলি আহমেদ বীর বিক্রম  বাংলাদেশ জাতীয়তাবাদী দল ৭ম  ১৯৯৬ (জুন)  মিসেস মমতাজ বেগম  বাংলাদেশ জাতীয়তাবাদী দল ৮ম  ২০০১  ড. অলি আহমেদ বীর বিক্রম  বাংলাদেশ জাতীয়তাবাদী দল ৯ম  ২০০৮  ড. অলি আহমেদ বীর বিক্রম  লিবারেল ডেমোক্র্যাটিক পার্টি (বাংলাদেশ) ১০ম  ২০১৪  নজরুল ইসলাম চৌধুরী  বাংলাদেশ আওয়ামী লীগ ১১শ  ২০১৮  নজরুল ইসলাম চৌধুরী  বাংলাদেশ আওয়ামী লীগ   উপজেলা পরিষদ ও প্রশাসন  ক্রম নংপদবীনাম০১উপজেলা চেয়ারম্যানমোহাম্মদ আবদুল জব্বার চৌধুরী০২ভাইস চেয়ারম্যানমাওলানা মুহাম্মদ সোলায়মান০৩মহিলা ভাইস চেয়ারম্যান এড.কামেলা খানম রুপা০৪উপজেলা নির্বাহী কর্মকর্তামোহাম্মদ লুৎফুর রহমান  উপজেলা চেয়ারম্যানগণের তালিকা ক্রম নংউপজেলা চেয়ারম্যানের নামসময়কাল০১ব্যারিস্টার আহমুদুল হক১৯৮৫-১৯৯০০২মোহাম্মদ কাসেম১৯৯০-১৯৯১০৩মোহাম্মদ আবদুল জব্বার চৌধুরী২০০৯-বর্তমান   আরও দেখুন   চট্টগ্রাম জেলা   তথ্যসূত্র   বহিঃসংযোগ     বিষয়শ্রেণী:চট্টগ্রাম জেলার উপজেলা বিষয়শ্রেণী:চন্দনাইশ উপজেলা